
Rīgā 2025. gada 12. augustā (prot. Nr. 31 63. §)
Grozījumi Ministru kabineta 2020. gada 16. jūnija noteikumos Nr. 383 "Noteikumi par garantijām saimnieciskās darbības veicējiem konkurētspējas uzlabošanai"
Izdoti saskaņā ar Attīstības finanšu institūcijas likuma 12. panta ceturto daļu,
Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14. punktu un 
Eiropas Savienības fondu 2021.–2027. gada plānošanas perioda vadības likuma 19. panta 14. punktu
· Izdarīt Ministru kabineta 2020. gada 16. jūnija noteikumos Nr. 383 "Noteikumi par garantijām saimnieciskās darbības veicējiem konkurētspējas uzlabošanai" (Latvijas Vēstnesis, 2020, 119., 248. nr.; 2022, 121. nr.; 2023, 49., 173. nr.; 2024, 110. nr.) šādus grozījumus:
· 1. Izteikt 1.2. apakšpunktu šādā redakcijā:
· "1.2. Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.4. pasākumu "Garantijas, portfeļgarantijas pilna cikla uzņēmējdarbībai" (turpmāk – 1.2.3.4. pasākums) tiešo finanšu instrumentu veidā."
· 2. Izteikt 4.1 punktu šādā redakcijā:
· "4.1 Mazajiem vidējās kapitalizācijas un vidējās kapitalizācijas saimnieciskās darbības veicējiem ir pieejama garantija tikai 1.2.3.4. pasākuma ietvaros."
· 3. Izteikt 5. punktu šādā redakcijā:
· "5. Garantijas sniedz kā de minimis atbalstu saskaņā ar Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) vai kā atbalstu saskaņā ar Komisijas regulu  Nr. 651/2014."
· 4. Papildināt ar 5.1 punktu šādā redakcijā:
· "5.1 Garantijas, kas šo noteikumu ietvaros tiek piešķirtas militāriem projektiem drošības un  aizsardzības jomā, nav kvalificējamas kā komercdarbības atbalsts, un tām nav jāpiemēro šajos noteikumos ietvertie Komisijas regulas Nr. 2023/2831 vai Komisijas regulas  Nr. 651/2014 nosacījumi."
· 5. Papildināt ar 5.2 punktu šādā redakcijā:
· "5.2 Ja atbalsts tiek piešķirts saskaņā ar šo noteikumu 5.1 punktu, attiecībā uz publisko līdzekļu piešķīrumu veic atbalsta uzskaites nodalīšanu, lai cita saimnieciskā darbība negūst labumu no publiskajiem līdzekļiem, kas piešķirti darbībām militārajam projektam."
· 6. Papildināt ar 5.3 punktu šādā redakcijā:
· "5.3 Darbu sākums šo noteikumu izpratnē atbilst Komisijas regulas Nr. 651/2014 2. panta 23. punktam."
· 7. Papildināt ar 5.4 punktu šādā redakcijā:
· "5.4 Saimnieciskās darbības veicējs, iesniedzot projekta pieteikumu sabiedrībā "Altum" atbalsta saņemšanai militāriem projektiem, iesniedz arī Aizsardzības ministrijas atzinumu par militārā projekta atbilstību drošības interesēm. Pēc atzinuma saņemšanas par militārā projekta atbilstību drošības interesēm, kas saistītas ar ieroču, munīcijas un militārā aprīkojuma ražošanu, saimnieciskās darbības veicējs to iesniedz sabiedrībā "Altum", kura garantijas pieteikumu vērtē kopā ar saņemto atzinumu."
· 8. Papildināt ar 5.5 punktu šādā redakcijā:
· "5.5 Lai nodrošinātu šo noteikumu 5.4 punktā minētā atzinuma sniegšanu, Aizsardzības ministrija, sabiedrība "Altum" un Ekonomikas ministrija slēdz vienošanos."
· 9. Izteikt 6. punktu šādā redakcijā:
· "6. Garantiju izsniegšanas kārtību, kompensāciju izmaksas un zaudējumu samazināšanas pasākumus nosaka saskaņā ar civiltiesiskajiem līgumiem, kas noslēgti starp sabiedrību "Altum" un kredītiestādi vai tās meitas sabiedrību, kura reģistrēta Eiropas Savienības vai Eiropas Ekonomikas zonas valstī, vai alternatīvā finanšu pakalpojuma sniedzēju, tai skaitā finanšu tehnoloģijās balstītu finanšu pakalpojumu sniedzēju, kurš reģistrēts Latvijā un ir tiesīgs sniegt finanšu pakalpojumus Latvijā."
· 10. Papildināt ar 6.1 punktu šādā redakcijā:
· "6.1 Ja līgums tiek slēgts ar alternatīvā finanšu pakalpojuma sniedzēju, tas atbilst vismaz šādiem kritērijiem:
· 6.11. tas ir noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjekts, izņemot licencētu kolektīvās finansēšanas pakalpojumu sniedzēju, ja noziedzīgi iegūtu līdzekļu legalizācijas un terorisma un proliferācijas finansēšanas novēršanas jomas prasības tiek noteiktas civiltiesiskajos līgumos, kas noslēgti starp sabiedrību "Altum" un finansētāju;
· 6.12. tas sniedz finanšu pakalpojumus attiecīgajā jomā ne mazāk kā trīs gadus, tai skaitā grupas ietvaros, ja mātes uzņēmumi darbojas tajā pašā nozarē."
· 11. Izteikt 7.3. apakšpunktu šādā redakcijā:
· "7.3. 3.1.3. aktivitātei "Apmācības un konsultācijas komercdarbības un pašnodarbinātības uzsācējiem" – 935 586 euro;".
· 12. Izteikt 7.4. apakšpunktu šādā redakcijā:
· "7.4. otro reizi atmaksātais finansējums darbības programmas "Cilvēkresursi un nodarbinātība" 1.3.1.2. aktivitātei "Atbalsts pašnodarbinātības un uzņēmējdarbības uzsākšanai" – 482 840 euro;".
· 13. Izteikt 7.5. apakšpunktu šādā redakcijā:
· "7.5. starta un mikroaizdevumu programmas atmaksātais finansējums – līdz 1 500 000 euro;".
· 14. Papildināt ar 7.6. apakšpunktu šādā redakcijā:
· "7.6. Latvijas mazo un vidējo komersantu mikrokreditēšanas programmas atmaksu publiskais finansējums – 595 050 euro;".
· 15. Papildināt ar 7.7. apakšpunktu šādā redakcijā:
· "7.7. valsts budžeta finansējums – 4 500 000 euro;".
· 16. Papildināt ar 7.8. apakšpunktu šādā redakcijā:
· "7.8. darbības programmas "Uzņēmējdarbība un inovācijas"  2.2.1.4.2. apakšaktivitātē "Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai" atmaksātais publiskais finansējums – 1 300 000 euro;".
· 17. Papildināt ar 7.9. apakšpunktu šādā redakcijā:
· "7.9. 13.1.1.1. pasākumam – ERAF finansējums 7 459 282 euro apmērā un valsts budžeta finansējums 1 540 719 euro apmērā ar iespēju to mainīt (palielināt vai samazināt), nepārsniedzot kopējo 13.1.1. specifiskajam atbalsta mērķim pieejamo ERAF finansējumu saskaņā ar Ministru kabineta 2016. gada 1. marta noteikumu Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" pasākumu, 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.1. pasākuma "MVU izveide un attīstība"  ieviešanai" 3.3. apakšpunktu;".
· 18. Papildināt ar 7.10. apakšpunktu šādā redakcijā:
· "7.10. 1.2.3.4. pasākumam – finansējums, ko sabiedrība "Altum" izsniedz saskaņā ar normatīvo aktu, kas nosaka Eiropas Savienības kohēzijas politikas programmas 2021.–2027. gadam ietvaros izmantojamo finanšu instrumentu īstenošanas kārtību, pieejamo finansējumu, atbalstāmās darbības un attiecināmās izmaksas;".
· 19. Papildināt ar 7.11. apakšpunktu šādā redakcijā:
· "7.11. 2  000 000  euro no šo noteikumu 7.9. apakšpunktā minētā atmaksātā Eiropas Savienības struktūrfondu un Kohēzijas fonda 2014.–2020. gada plānošanas perioda ERAF atmaksātā publiskā finansējuma;".
· 20. Papildināt ar 7.12. apakšpunktu šādā redakcijā:
· "7.12. 8 300 000 euro no atmaksātā finansējuma saskaņā ar Ministru kabineta 2020. gada 19. marta noteikumiem Nr. 150 "Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība";".
· 21. Papildināt ar 7.13. apakšpunktu šādā redakcijā:
· "7.13. 477 000 euro no atmaksātā publiskā finansējuma saskaņā ar Ministru kabineta 2017. gada 5. septembra noteikumiem Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai";".
· 22. Papildināt ar 7.14. apakšpunktu šādā redakcijā:
· "7.14. 2 000 000 euro no atmaksātā publiskā finansējuma saskaņā ar Ministru kabineta 2020. gada 19. marta noteikumiem Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"."
· 23. Izteikt 7.1 punktu šādā redakcijā:
· "7.1 Ar šo noteikumu 7.9. apakšpunktā minēto finansējumu sasniedzami šādi iznākuma rādītāji:
· 7.11. to saimnieciskās darbības veicēju skaits, kuri saņem finansiālu atbalstu, kas nav granti, – 20;
· 7.12. privātais finansējums, kas piesaistīts publiskajam finansējumam, – 20 000 000 euro."
· 24. Izteikt 8.5. apakšpunktu šādā redakcijā:
· "8.5. banku garantija (tai skaitā konkursa, avansa maksājuma, saistību izpildes nodrošinājuma, ieturējuma naudas, maksājuma izpildes vai garantijas laika garantija) banku garantiju limitiem vai kredītvēstule banku kredītvēstuļu limitiem."
· 25. Izteikt 8.1 punktu šādā redakcijā:
· "8.1 Garantijas par šo noteikumu 8.4. apakšpunktā minēto finanšu pakalpojumu netiek sniegtas 1.2.3.4. pasākumā."
· 26. Izteikt 9.1. apakšpunktu šādā redakcijā:
· "9.1. ja kredītiestāde pagarina darbības termiņu iepriekš noslēgtiem šo noteikumu 8.2., 8.4. vai 8.5. apakšpunktā minētajiem finanšu pakalpojumu līgumiem un sabiedrība "Altum" garantiju piešķir jaunām saistībām, kas rodas pēc grozījumiem finanšu pakalpojumu līgumā, un atbalsts tiek sniegts saskaņā ar Komisijas regulu Nr. 2023/2831;".
· 27. Izteikt 9.2. apakšpunktu šādā redakcijā:
· "9.2. ja tiek refinansēts sabiedrības "Altum" aizdevums vai jebkāds finanšu instruments, tostarp jebkāds ieguldījums, kas ticis veikts ar sabiedrības "Altum" atbalsta programmas finansējumu vai līdzfinansējumu, ievērojot visas piemērojamās komercdarbības atbalsta regulējuma normas. Aizdevuma refinansēšanai izmanto šo noteikumu 7.2.–7.8. un 7.11.–7.14.  apakšpunktā minēto finansējuma avotu, un atbalsts tiek sniegts saskaņā ar Komisijas regulu Nr. 2023/2831."
· 28. Papildināt ar 9.2 punktu šādā redakcijā:
· "9.2 Atbalstu saskaņā ar Komisijas regulas Nr. 651/2014 14. pantu var saņemt, ja aizdevums, par kuru tiek sniegta garantija, ir saistīts ar sākotnējiem ieguldījumiem projektā un ir ievērots atbalsta stimulējošās ietekmes nosacījums, tas ir, projektu nevar uzsākt, pirms iesniegts projekta pieteikums pie finansētāja, ievērojot šo noteikumu 12.16. apakšpunktu."
· 29. Izteikt 10. punktu šādā redakcijā:
· "10. Garantiju piešķir, ja saimnieciskā darbība ir ekonomiski dzīvotspējīga, tai skaitā izvērtējot saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu un likviditāti, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot identificētos uzņēmējdarbības riskus un citus faktorus saimnieciskās darbības veicēja aizdevuma kvalitātes noteikšanai. Piešķirot garantiju, atbalsts tiek sniegts saskaņā ar šo noteikumu IV nodaļu."
· 30. Izteikt 12. punktu šādā redakcijā:
· "12. Vienam saimnieciskās darbības veicējam un ar to saistīto personu grupai atbilstoši Komisijas regulas Nr. 2023/2831 2. panta 2. punkta definīcijai, ja atbalsts tiek sniegts saskaņā ar šo regulu, vai saimnieciskās darbības veicējam un ar to saistīto personu grupai atbilstoši Komisijas regulas Nr. 651/2014 I pielikuma 3. panta 3. punkta definīcijai, ja atbalsts tiek sniegts saskaņā ar šo regulu, garantijas summa nepārsniedz:
· 12.1. sīkajam (mikro), mazajam un vidējam saimnieciskās darbības veicējam un ar to saistīto personu grupai – 25 000 000 euro:
· 12.1.1. ja atbalsts tiek sniegts kā de minimis atbalsts un bruto subsīdijas ekvivalents tiek aprēķināts saskaņā ar Komisijas regulas (ES) Nr. 2023/2831 4. panta 6. punkta "c" apakšpunktu,  un garantijas sākotnējais termiņš nepārsniedz 10 gadus; 
· 12.1.2. ja saimnieciskās darbības veicējam un ar to saistīto personu grupai nav pieejams de minimis limits vismaz atbalsta subsīdijas ekvivalenta apmērā un garantija tiek sniegta kā reģionālais atbalsts saskaņā ar Komisijas regulas Nr. 651/2014 14. pantu;
· 12.2.  lielajam saimnieciskās darbības veicējam:
· 12.2.1. Komisijas regulas Nr. 2023/2831 4. panta 6. punkta "b" apakšpunktā noteikto garantijas summu un termiņu, ja atbalsts tiek sniegts kā de minimis atbalsts un bruto subsīdijas ekvivalents tiek aprēķināts saskaņā ar Komisijas regulas Nr. 2023/2831 4. panta 6. punkta "b" apakšpunktu;
· 12.2.2. 25  000 000 euro, ja garantija tiek sniegta saskaņā ar Komisijas regulas Nr. 651/2014 14. pantu."
· 31. Papildināt ar 12.1 punktu šādā redakcijā:
· "12.1 Ja atbalsts tiek sniegts saskaņā ar Komisijas regulas 651/2014 14. pantu, atbalstāmi ir ieguldījumi materiālajos aktīvos (saskaņā ar Komisijas regulas Nr. 651/2014 2. panta 29. punktu) un nemateriālajos aktīvos (saskaņā ar Komisijas regulas Nr. 651/2014 2. panta 30. punktu), ievērojot šādus nosacījumus:
· 12.11. saimnieciskās darbības veicējs ievēro nosacījumus atbilstoši Komisijas regulas Nr. 651/2014 14. panta 13. punktam;
· 12.12. projekta attiecināmās izmaksas ir sākotnējie ieguldījumi saskaņā ar Komisijas regulas Nr. 651/2014 2. panta 49. punkta "a" apakšpunktu;
· 12.13. aktīvi ir jauni, izņemot gadījumu, ja tos iegādājas MVU, un izņemot uzņēmējdarbības vietas iegādi;
· 12.14. ar materiālo aktīvu nomu saistītās izmaksas ir attiecināmas, ja ir ievēroti Komisijas regulas Nr. 651/2014 14. panta 6. punktā minētie nosacījumi;
· 12.15. nemateriālie aktīvi atbilst Komisijas regulas Nr. 651/2014 14. panta 8. punktā minētajiem nosacījumiem. Lielajiem saimnieciskās darbības veicējiem nemateriālos aktīvus var finansēt aizdevums, par kuru sniegta garantija līdz 50 % no sākotnējo ieguldījumu kopējām attiecināmajām ieguldījumu izmaksām. Sīkajiem (mikro), mazajiem vai vidējiem saimnieciskās darbības veicējiem nemateriālos aktīvus var finansēt 100 % apmērā;
· 12.16. atbalstam ir stimulējoša ietekme, ko apliecina saimnieciskās darbības veicēja iesniegtā informācija atbilstoši Komisijas regulas Nr. 651/2014 6. panta 2. punktā minētajām pazīmēm un informācijai. Ja projektam piesaista citu publisko finansējumu, darbu ar projektu var uzsākt tad, kad visās iestādēs, kurās pretendē uz atbalstu, ir iesniegts pieteikums un ir pieņemts lēmums par atbalsta piešķiršanu vai noslēgts līgums, ja atbalstu nepiešķir ar lēmumu. Ja projekta īstenošana ir uzsākta pirms garantijas pieteikuma iesniegšanas, to noraida;
· 12.17. sākotnējie ieguldījumi pēc projekta pabeigšanas paliek Latvijā attiecīgajā atbalsta intensitātes NUTS 3. līmeņa reģionā (atbilstoši 2021. gada datiem), kurā tiek īstenots atbalstāmais projekts, vai paliek Latvijā jebkurā reģionā vismaz piecus gadus lielajiem saimnieciskās darbības veicējiem vai trīs gadus sīkajiem (mikro), mazajiem vai vidējiem saimnieciskās darbības veicējiem atbilstoši Komisijas regulas Nr. 651/2014 14. panta 5. punktam;
· 12.18. saimnieciskās darbības veicējs ievēro nosacījumus atbilstoši Komisijas regulas Nr. 651/2014 14. panta 7. punktam;
· 12.19. saimnieciskās darbības veicējs, piesakoties atbalstam, iesniedz sabiedrībā "Altum" parakstītu apliecinājumu, ka tas nav veicis un neveiks Komisijas regulas Nr. 651/2014 14. panta 16. punktā norādītās darbības, kuras definētas Komisijas regulas Nr. 651/2014 2. panta 61.a punktā, – ja atbalstu sniedz kā reģionālo atbalstu saskaņā ar Komisijas regulas Nr. 651/2014 14. pantu;
· 12.110. projekts nav uzsākts atbilstoši šo noteikumu 5.3 punktā minētajiem nosacījumiem;
· 12.111. saimnieciskās darbības veicējs, tai skaitā vērtējot saistītās grupas līmenī, nav uzskatāms par grūtībās nonākušu uzņēmumu saskaņā ar Komisijas regulas Nr. 651/2014 2. panta 18. punktu."
· 32. Papildināt ar 12.2 punktu šādā redakcijā:
· "12.2 Atbalstam, ko sniedz saskaņā ar Komisijas regulu 651/2014, maksimāli pieļaujamā atbalsta intensitāte no projekta attiecināmajām izmaksām:
· 12.21. Rīgas kopējās statistiski teritoriālo vienību klasifikācijas (turpmāk – NUTS) 3. līmeņa reģionā (atbilstoši 2021. gada datiem) – 30 % lielajiem saimnieciskās darbības veicējiem, 40 % vidējiem saimnieciskās darbības veicējiem un 50 % sīkajiem (mikro) vai mazajiem saimnieciskās darbības veicējiem;
· 12.22. Kurzemes, Zemgales, Vidzemes un Latgales NUTS 3. līmeņa reģionā (atbilstoši 2021. gada datiem) – 50 % lielajiem saimnieciskās darbības veicējiem, 60 % vidējiem saimnieciskās darbības veicējiem un 70 % sīkajiem (mikro) vai mazajiem saimnieciskās darbības veicējiem;
· 12.23. administratīvajām teritorijām Pierīgas NUTS 3. līmeņa reģionā (atbilstoši 2021. gada datiem), kā arī Limbažu novadā, Ogres novadā, Saulkrastu novadā un Tukuma novadā – 30 % lielajiem saimnieciskās darbības veicējiem, 40 % vidējiem saimnieciskās darbības veicējiem un 50 % sīkajiem (mikro) vai mazajiem saimnieciskās darbības veicējiem."
· 33. Izteikt 13. punktu šādā redakcijā:
· "13. Lielajam saimnieciskās darbības veicējam un šo noteikumu 4.1 punktā minētajiem saimnieciskās darbības veicējiem piemēro šo noteikumu 12.2.1. vai 12.2.2. apakšpunkta nosacījumus."
· 34. Izteikt 14. punktu šādā redakcijā:
· "14. Iepriekš izsniegtas garantijas termiņu var pagarināt, kopējam garantijas termiņam nepārsniedzot 15 gadus, ja subsīdijas ekvivalents tiek aprēķināts saskaņā ar Komisijas regulas Nr. 2023/2831 4. panta 6. punkta "c" apakšpunktu vai,   ievērojot 4. panta 6. punkta "b"  apakšpunktā minētos termiņus, ja bruto subsīdijas ekvivalents tiek aprēķināts saskaņā ar Komisijas regulas Nr. 2023/2831 4. panta 6. punkta "b" apakšpunktu un kredītiestāde ir iesniegusi sabiedrībā "Altum" garantijas pieteikumu termiņa pagarinājumam, kā arī saimnieciskās darbības veicēja aizpildītu apliecinājumu kredīta garantijai (sabiedrības "Altum" veidlapa), bet sabiedrība "Altum" ir izvērtējusi saimnieciskās darbības veicēja finansiālo stāvokli un nodrošinājuma pietiekamību. Ja tiek pagarināts iepriekš izsniegtas sabiedrības "Altum" garantijas termiņš, sabiedrība "Altum" no jauna izvērtē un pārbauda de minimis atbalsta nosacījumus."
· 35. Papildināt ar 14.1 punktu šādā redakcijā:
· "14.1 Iepriekš izsniegtas garantijas termiņu, kas izsniegta saskaņā ar Komisijas regulas Nr. 651/2014 14. pantu, nevar pagarināt, un kopējais garantijas termiņš nepārsniedz 15 gadus."
· 36. Izteikt 16.2. apakšpunktu šādā redakcijā:
· "16.2. ieroču un munīcijas tirdzniecībai (Saimniecisko darbību statistiskās klasifikācijas Eiropas Kopienā 2.1. redakcijas (turpmāk – NACE 2.1. red.) klase 47.63  "Sporta aprīkojuma mazumtirdzniecība" un klase 47.92 "Specializētas mazumtirdzniecības starpniecības pakalpojumi");".
· 37. Izteikt 16.3. apakšpunktu šādā redakcijā:
· "16.3. tabakas izstrādājumu ražošanai un tirdzniecībai (NACE 2.1. red. 12. nodaļa "Tabakas izstrādājumu ražošana", klase 46.35 "Tabakas izstrādājumu vairumtirdzniecība", klase 47.26 "Tabakas izstrādājumu mazumtirdzniecība" un klase 47.92 "Specializētas mazumtirdzniecības starpniecības pakalpojumi");".
· 38. Izteikt 16.4. apakšpunktu šādā redakcijā:
· "16.4. alkohola tirdzniecībai (NACE 2.1. red. klase 46.34 "Dzērienu vairumtirdzniecība", klase 47.25 "Dzērienu mazumtirdzniecība" un klase 47.92 "Specializētas mazumtirdzniecības starpniecības pakalpojumi");".
· 39. Izteikt 16.5. apakšpunktu šādā redakcijā:
· "16.5. azartspēlēm un derībām (NACE 2.1. red. 92. nodaļa "Azartspēles un derības");".
· 40. Izteikt 16.6. apakšpunktu šādā redakcijā:
· "16.6. finanšu un apdrošināšanas darbībai (NACE 2.1. red. L sadaļa "Finanšu un apdrošināšanas darbības");".
· 41. Izteikt 16.7. apakšpunktu šādā redakcijā:
· "16.7. operācijām ar nekustamo īpašumu (NACE 2.1. red. M sadaļas "Operācijas ar nekustamo īpašumu" grupa 68.1 "Sava nekustamā īpašuma pirkšana un pārdošana",  klase 68.31 "Starpniecība darbībā ar nekustamo īpašumu" un klase 68.32 "Citas operācijas ar nekustamo īpašumu uz līguma pamata vai par atlīdzību"), izņemot, ja saimnieciskās darbības veicējs nekustamo īpašumu (būvi), kura galvenais lietošanas veids atbilstoši normatīvajam regulējumam par būvju klasifikāciju ir triju vai vairāku dzīvokļu māja, būvē, atjauno vai pārbūvē ārpus Jūrmalas valstspilsētas, Rīgas valstspilsētas un Rīgas valstspilsētai piegulošo novadu (Mārupes novads, Olaines novads, Ķekavas novads, Salaspils novads, Ropažu novads, Ādažu novads) administratīvās teritorijas;".
· 42. Izteikt 16.10. apakšpunktu šādā redakcijā:
· "16.10. kapitālsabiedrību kapitāla daļu iegādei, ja šīs darbības tiek finansētas 1.2.3.4. pasākuma ietvaros;".
· 43. Izteikt 16.1 punktu šādā redakcijā:
· "16.1 Papildus šo noteikumu 16. punkta nosacījumiem 1.2.3.4. pasākuma ietvaros garantiju nepiešķir:
· 16.11. nozarēs, kas noteiktas Eiropas Parlamenta un Padomes 2021. gada 24. jūnija Regulas (ES) Nr. 2021/1058 par Eiropas Reģionālās attīstības fondu un Kohēzijas fondu 7. panta 1. punktā;
· 16.12. zemes iegādei, ja summa pārsniedz 10 % no garantētās finanšu pakalpojuma summas vai attiecībā uz pamestām teritorijām un bijušajām rūpniecības teritorijām, kurās ir ēkas, līdz 15 % no garantētās finanšu pakalpojuma summas saskaņā ar Eiropas Parlamenta un Padomes 2021. gada 24. jūnija Regulas (ES) Nr.  2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr.  2021/1060), 64. panta 1. punkta "b" apakšpunktu;
· 16.13. Eiropas Savienības fondu projektu līdzfinansēšanai, kā arī priekšfinansēšanai saskaņā ar regulas Nr.  2021/1060 58. panta 7. punktu;
· 16.14. darbībām, kuras uzskatāmas par faktiski pabeigtām vai pilnībā īstenotām, pirms ir iesniegts pieteikums atbalsta programmas finansējuma saņemšanai, ievērojot regulas Nr.  2021/1060 63. panta 6. punktu;
· 16.15. esošu vai jaunu saistību dzēšanai, tai skaitā parāda procentiem saskaņā ar regulas Nr.  2021/1060 64. panta 1. punkta "a" apakšpunktu."
· 44. Papildināt ar 16.2 punktu šādā redakcijā:
· "16.2 Ja garantija tiek piešķirta saskaņā ar Komisijas regulas 651/2014 14. pantu, garantiju nepiešķir šādām darbībām un nozarēm:
· 16.21. Komisijas regulas Nr. 651/2014 1. panta 2. punktā noteiktajām darbībām;
· 16.22. Komisijas regulas Nr.  651/2014 1. panta 3. punktā noteiktajām nozarēm atbilstoši Komisijas regulas Nr.  651/2014 2. panta 8., 9., 10. un 11. punktā noteiktajām definīcijām;
· 16.23. Komisijas regulas Nr. 651/2014 13. panta "a" un "b" punktā noteiktajām nozarēm:
· 16.23.1. Komisijas regulas Nr. 651/2014 13. panta "a" punktā noteiktajām nozarēm atbilstoši Komisijas regulas Nr.  651/2014 2. panta 13., 43. un 43.a punktā noteiktajām definīcijām;
· 16.23.2. Komisijas regulas Nr. 651/2014 13. panta "b" punktā noteiktajām nozarēm atbilstoši Komisijas regulas Nr.  651/2014 2. panta 45. un 130. punktā noteiktajām definīcijām un platjoslas tīkla attīstīšanai."
· 45. Papildināt ar 16.3 punktu šādā redakcijā:
· "16.3 Ja garantija tiek piešķirta saskaņā ar Komisijas regulas 651/2014 14. pantu un uz saimnieciskās darbības veicēju un ar to saistītu personu grupu saskaņā ar iepriekšēju Komisijas lēmumu atbilstoši Komisijas regulas Nr. 651/2014 I pielikuma 3. panta 3. punkta definīcijai attiecas šīs regulas 1. panta 4. punktā minētais līdzekļu atgūšanas rīkojums, atbalsts, kuru piešķīrusi tā pati dalībvalsts, atzīts par nelikumīgu un nesaderīgu ar kopējo tirgu."
· 46. Izteikt 18.1. apakšpunktu šādā redakcijā:
· "18.1. ja atbalsts tiek piešķirts kā de minimis atbalsts, bet tam ar tiesas spriedumu ir pasludināts maksātnespējas process, ir ierosināts vai tiek īstenots tiesiskās aizsardzības process vai ja saimnieciskās darbības veicējs ir iesniedzis apliecinājumu, ka tas atbilst normatīvajos aktos noteiktajiem kritērijiem, uz kuriem pamatojoties kreditors var pieprasīt maksātnespējas procedūru;".
· 47. Izteikt 19.1 punktu šādā redakcijā:
· "19.1 Saimnieciskās darbības veicējiem, kuru darbības nozare ir NACE 2.1. red. grupa "Ceļojumu biroju, tūrisma operatoru un citi rezervēšanas pakalpojumi un ar tiem saistītas darbības", garantijas prēmiju, kas aprēķināta saskaņā ar šo noteikumu 19. punktu un paredzēta šo noteikumu 8.5. apakšpunktā minēto finanšu pakalpojumu garantēšanai, var samazināt, bet ne vairāk kā 90 % apmērā."
· 48. Papildināt ar 20.1 punktu šādā redakcijā:
· "20.1 Atbalsta sniedzējs izvērtē saimnieciskās darbības veicēju atbilstoši Komisijas regulas Nr. 2023/2831 vai Komisijas regulas Nr. 651/2014 nosacījumiem uz atbalsta piešķiršanas brīdi."
· 49. Izteikt 21. punktu šādā redakcijā:
· "21. Subsīdijas ekvivalentu lielajam saimnieciskās darbības veicējam un mazai vidējās kapitalizācijas un vidējās kapitalizācijas sabiedrībai aprēķina, piemērojot Komisijas regulas Nr. 2023/2831 4. panta 6. punkta "b" apakšpunkta nosacījumus vai izmantojot metodiku, kas saskaņota ar Eiropas Komisiju atbilstoši Komisijas regulas Nr. 2023/2831 4. panta 6. punkta "d" apakšpunkta  "i" apakšpunktam, ja atbalsts tiek sniegts kā de minimis atbalsts. Ja atbalsts tiek sniegts saskaņā ar Komisijas regulu 651/2014, subsīdijas ekvivalentu aprēķina, izmantojot metodiku, kas saskaņota ar Eiropas Komisiju atbilstoši Komisijas regulas 651/2014 5. panta "c" apakšpunkta   "ii" apakšpunktam."
· 50. Izteikt 22. punktu šādā redakcijā:
· "22. Atbalsts saskaņā ar Komisijas regulu Nr. 2023/2831 vai Komisijas regulu Nr. 651/2014  saimnieciskās darbības veicējam tiek piešķirts ar dienu, kad pieņemts lēmums par atbalsta piešķiršanu."
· 51. Izteikt 23. punktu šādā redakcijā:
· "23. Piesakoties de minimis atbalstam, saimnieciskās darbības veicējs sniedz informāciju par iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību."
· 52. Izteikt 26.1. apakšpunktu šādā redakcijā:
· "26.1. ja saimnieciskās darbības veicēji ir apvienoti, ņem vērā visu katram apvienotajam saimnieciskās darbības veicējam iepriekš piešķirto de minimis atbalstu;".
· 53. Izteikt 26.2. apakšpunktu šādā redakcijā:
· "26.2. ja saimnieciskās darbības veicējs ir sadalīts, piešķirto de minimis atbalstu attiecina uz to saimnieciskās darbības veicēju, kas guva labumu no piešķirtā de minimis atbalsta un kas pārņēma darbības, kurām sākotnēji tika izmantots de minimis atbalsts vai, ja minētā attiecināšana nav iespējama, saņemto de minimis atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību sadales faktiskajā datumā."
· 54. Izteikt 27. punktu šādā redakcijā:
· "27. Sabiedrība "Altum" un atbalsta saņēmējs ievēro Komisijas regulas Nr. 2023/2831 6. panta 3. un 7. punktā vai Komisijas regulas Nr. 651/2014 12. pantā minētos nosacījumus un glabā attiecīgo dokumentāciju 10 gadus no dienas, kad atbilstoši šiem noteikumiem piešķirts pēdējais atbalsts."
· 55. Izteikt 28. punktu šādā redakcijā:
· "28. Ja ir pārkāptas Komisijas regulas Nr. 2023/2831  vai Komisijas regulas 651/2014 prasības, atbalsta saņēmējam ir pienākums atmaksāt sabiedrībai "Altum" projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, saskaņā ar Komercdarbības atbalsta kontroles likuma IV vai V nodaļu."
· 56. Izteikt 30. punktu šādā redakcijā:
· "30. Ievērojot Komisijas regulas Nr. 2023/2831 5. pantā minētos nosacījumus, šo noteikumu ietvaros piešķirto de minimis atbalstu drīkst apvienot ar citu de minimis atbalstu, tai skaitā attiecībā uz vienām un tām pašām attiecināmajām izmaksām,  līdz Komisijas regulas Nr. 2023/2831 3. panta 2. punktā noteiktajam robežlielumam, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu, tai skaitā tam pašam riska finansējuma pasākumam, ja pēc šīs apvienošanas netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā. Šādā gadījumā saimnieciskās darbības veicējs iesniedz sabiedrībai "Altum" visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēja nosaukumu, atbalsta pasākumu, plānoto vai piešķirto atbalsta summu un atbalsta intensitāti."
· 57. Papildināt ar 30.1 punktu šādā redakcijā:
· "30.1 Atbalstu, kas piešķirts kā reģionālais atbalsts saskaņā ar Komisijas regulas Nr. 651/2014 14. pantu:
· 30.11. var apvienot ar citu valsts atbalstu, kura attiecināmās izmaksas nav nosakāmas, nepārsniedzot šajos noteikumos paredzēto finansējuma intensitāti un apmēru un nepārsniedzot maksimālā publiskā finansējuma apmēru vai maksimālo robežvērtību, kas noteikta citā valsts atbalsta programmā, ad-hoc atbalsta projektā vai Eiropas Komisijas lēmumā;
· 30.12. var apvienot ar šīs vai citas atbalsta programmas vai ad-hoc atbalsta projekta ietvaros piešķirto finansējumu, tai skaitā par tām pašām attiecināmajām izmaksām, un ar de minimis atbalstu, ievērojot nosacījumu, ka šo noteikumu ietvaros piešķirtais finansējums kopā ar šīs vai citas atbalsta programmas vai ad-hoc atbalsta projekta ietvaros piešķirto finansējumu nepārsniedz maksimāli pieļaujamo reģionālā finansējuma intensitāti, kas noteikta šo noteikumu 12.2. apakšpunktā;".
· 58. Svītrot 31.1 punktu.
· 59. Izteikt 31.2 punktu šādā redakcijā:
· "31.2 Ja saimnieciskās darbības veicējs darbojas šo noteikumu 16.1. apakšpunktā minētajās neatbalstāmajās nozarēs, atbalstu drīkst piešķirt tikai tad, ja atbalsta pretendents nodrošina nozaru darbību vai uzskaites nodalīšanu, lai saskaņā ar Komisijas regulas Nr. 2023/2831 1. panta 2. punktu vai  Komisijas regulas Nr. 651/2014 1. panta 2. un 3. punktu darbības izslēgtajās nozarēs negūst labumu no atbalsta, ko piešķir saskaņā ar Komisijas regulu Nr. 2023/2831 vai Komisijas regulu Nr. 651/2014. Ja saimnieciskās darbības veicējs vienlaikus darbojas vienā vai vairākās nozarēs, kas minētas šo noteikumu 16.2., 16.3., 16.4., 16.5., 16.6., 16.7., 16.10. vai 16.11. apakšpunktā,  atbalstu drīkst piešķirt tikai tad, ja saimnieciskās darbības veicējs nodrošina šo nozaru darbību vai uzskaites nodalīšanu."
· 60. Papildināt ar 31.3 punktu šādā redakcijā:
· "31.3 Ja atbalstu sniedz kā reģionālo atbalstu saskaņā ar Komisijas regulas Nr. 651/2014 14. pantu, saimnieciskās darbības veicējs atbilstoši Komisijas regulas Nr. 651/2014 14. panta 14. punktam nodrošina līdzfinansējumu vismaz 25 %  apmērā no projekta attiecināmajām izmaksām, izmantojot pašu līdzekļus vai ārējo finansējumu, tai skaitā cita finansētāja izsniegtu kredītu vai finanšu līzingu. Par šo līdzfinansējumu nav saņemts nekāds publiskais atbalsts, tai skaitā de minimis atbalsts."
· 61. Papildināt ar 31.4 punktu šādā redakcijā:
· "31.4 Sabiedrība "Altum" informāciju par atbalstu, kas izsniegts kā reģionālais atbalsts saskaņā ar Komisijas regulas Nr. 651/2014 14. pantu, publicē atbilstoši Komisijas regulas Nr. 651/2014 9. panta 1. un 4. punktā noteiktajām publicitātes pasākumu prasībām un normatīvajiem aktiem par kārtību, kādā publicē informāciju par sniegto valsts atbalstu un piešķir un anulē elektroniskās sistēmas lietošanas tiesības."
· 62. Izteikt 32.3. apakšpunktu šādā redakcijā:
· "32.3. 1.2.3.4. pasākuma ietvaros sabiedrības "Altum" pārvaldības izmaksas nosaka atbilstoši normatīvajam aktam, kas nosaka Eiropas Savienības kohēzijas politikas programmas 2021.–2027. gadam ietvaros izmantojamo finanšu instrumentu īstenošanas kārtību, pieejamo finansējumu, atbalstāmās darbības un attiecināmās izmaksas."
· 63. Izteikt 34. punktu šādā redakcijā:
· "34. Pārvaldības izdevumi par garantijām, kuras izsniegtas saskaņā ar šo noteikumu 7.2.–7.8. un 7.11.–7.14. apakšpunktu, tiek iekļauti klientu maksājumos, t. i., prēmijās un komisijas maksās."
· 64. Izteikt 35. punktu šādā redakcijā:
· "35. Sabiedrības "Altum" 3.1.1.1. pasākumā sagaidāmie zaudējumi, kas noteikti saskaņā ar Attīstības finanšu institūcijas likuma 12. panta trešo daļu, tiek finansēti no šo noteikumu 7.1. apakšpunktā minētā finansējuma, 1.2.3.4 pasākumā sagaidāmie zaudējumi – no šo noteikumu 7.10. apakšpunktā minētā finansējuma, bet sagaidāmie zaudējumi par pārējām saimnieciskās darbības veicēju garantijām – no šo noteikumu 7.2.–7.8. un  7.11.–7.14. apakšpunktā minētā finansējuma."
· 65. Izteikt 40. punktu šādā redakcijā:
· "40. Lēmumu par atbalsta piešķiršanu atbilstoši šo noteikumu 22. punktam var pieņemt: 
· 40.1. līdz Komisijas regulas Nr. 2023/2831 7. panta 3. punktā un 8. pantā noteiktajam termiņam;
· 40.2. līdz Komisijas regulas Nr. 651/2014  darbības beigām saskaņā ar šīs regulas 59. pantu un saskaņā ar Komisijas regulas Nr. 651/2014 58. panta 4. punktu."
· 66. Izteikt 44. punktu šādā redakcijā:
· "44. Garantijas 1.2.3.4. pasākumam piešķir, kad finansējums 3.1.1.1. un 13.1.1.1. pasākumam saimnieciskās darbības veicējiem ir piešķirts pilnā apmērā vai jaunas garantijas nevar piešķirt atbilstoši 3.1.1.1. un 13.1.1.1. pasākuma nosacījumiem."
· 67. Papildināt ar 45. punktu šādā redakcijā:
· "45. Garantijas saskaņā ar Komisijas regulas 651/2014 14. pantu un Komisijas regulas Nr. 2023/2831 4. panta 6. punkta "d" apakšpunkta  "i" apakšpunktu piešķir no brīža, kad Eiropas komisija ir saskaņojusi noteikumu 21. punktā minēto metodiku atbilstoši Komisijas regulas Nr. 2023/2831 4. panta 6. punkta "d" apakšpunkta "i" apakšpunktam vai Komisijas regulas 651/2014 5. panta "c" apakšpunkta "ii" apakšpunktam."

